nahid-hub/BLUGE-bengali-wikipedia-section-title-prediction huggingface dataset:
২০১১ সালে মুক্তি পায় নাসির উদ্দিন ইউসুফ এর বাংলাদেশের স্বাধীনতা যুদ্ধ ভিত্তিক চলচ্চিত্র গেরিলা, মুশফিকুর রহমান গুলজার পরিচালিত কুসুম কুসুম প্রেম এবং শাহীন-সুমন এর "কে আপন কে পর" ছবিতে বিশেষ অতিথি একটি গানে দৃশ্যে এবং ভারতীয় বাংলা "ফাইটার" ছবিতে তিনি অভিনয় করেছেন। কুসুম কুসুম প্রেম ছায়াছবিতে অভিনয় করে অর্জন করেন শ্রেষ্ঠ অভিনেতা বিভাগে তার তৃতীয় জাতীয় চলচ্চিত্র পুরস্কার। এছাড়া গেরিলা চলচ্চিত্রে অভিনয়ের জন্য মেরিল-প্রথম আলো পুরস্কার-এর তারকা জরিপে শ্রেষ্ঠ চলচ্চিত্র অভিনয়শিল্পী হিসেবে মনোনীত হন। ২০১২ সালে নিজের প্রথম প্রযোজনায় নঈম ইমতিয়াজ নেয়ামুল পরিচালিত "এক কাপ চা" এবং দ্বিতীয়টি বাসু চ্যাটার্জি পরিচালনায় "হঠাৎ সেদিন"-এ অভিনয় করেন। ২০১২ সালে "খোকাবাবু" নামের ভারতীয় ছবিতেও তিনি পার্শ্বচরিত্রে অভিনয় করেন। এছাড়া মোস্তাফিজুর রহমান মানিক পরিচালিত "এমনোতো প্রেম হয়" এবং জাকির হোসেন রাজুর "যুগে যুগে তুমি আমারই" ছবিতে অভিনয় করেন। "হঠাৎ সেদিন" ২০১২ সালে মুক্তি পেলেও "এক কাপ চা" নির্মাণ বিলম্বের কারণে ২০১৪ সালে মুক্তি পায়। এই ছায়াছবির জন্য পান তার অভিনয় জীবনের চতুর্থ জাতীয় চলচ্চিত্র পুরস্কার। এছাড়া একই বছর মুক্তি পায় মুরাদ পারভেজ পরিচালিত "বৃহন্নলা", জাতীয় কবি কাজী নজরুল ইসলাম রচিত গল্প "অতৃপ্ত কামনা" অবলম্বনে "প্রিয়া তুমি সুখী হও" ও "চার অক্ষরের ভালবাসা"। "বৃহন্নলা" ছায়াছবির জন্য মেরিল-প্রথম আলো পুরস্কার-এর তারকা জরিপে শ্রেষ্ঠ চলচ্চিত্র অভিনয়শিল্পী হিসেবে মনোনীত হন। ২০১৫ সালে অভিনয় করেন মানিক মানবিকের মুক্তিযুদ্ধ ভিত্তিক ছায়াছবি "শোভনের স্বাধীনতা", প্রখ্যাত চলচ্চিত্রকার আবদুল্লাহ আল মামুন পরিচালিত শেষ চলচ্চিত্র "দুই বেয়াইয়ের কীর্তি", নন্দিত কথাসাহিত্যিক হুমায়ুন আহমেদ রচিত উপন্যাস অবলম্বনে মোরশেদুল ইসলাম পরিচালিত মুক্তিযুদ্ধ ভিত্তিক ছায়াছবি "অনিল বাগচীর একদিন", ও ডঃ অরূপরতন চৌধুরী পরিচালিত প্রথম চলচ্চিত্র "স্বর্গ থেকে নরক"-এ। ২০১৬ সালে মুক্তি পায় মেহের আফরোজ শাওন পরিচালিত প্রথম চলচ্চিত্র "কৃষ্ণপক্ষ", মুশফিকুর রহমান গুলজার পরিচালিত "মন জানেনা মনের ঠিকানা"। এছাড়া অভিনয় করেন ইন্দো-বাংলা যৌথ প্রযোজনার ছায়াছবি "বাদশা"তে। এতে আরও অভিনয় করছেন কলকাতার জনপ্রিয় অভিনেতা জিৎ ও বাংলাদেশী নুসরাত ফারিয়া মাজহার। এছাড়া অভিনয় করেবেন মোস্তাফিজুর রহমান মানিক পরিচালিত "ভালবাসবোই তো" ও "কতদিন দেখিনি তোমায়" চলচ্চিত্রে। দুই ছায়াছবিতেই তার বিপরীতে থাকবেন শাবনূর। ঈদুল ফিতরে মুক্তি পাবে ফ্যাশন ডিজাইনার বিপ্লব সাহা পরিচালিত "রঙ কেন বিশ্ব রঙ"।

সঠিক অনুচ্ছেদ শিরোনাম কোনটি?
titleA. বিবিধ
titleB. ১৯৯৯ - ২০০৫
titleC. ২০০৬ - ২০১০
titleD. ২০১১ - বর্তমান
উত্তর: titleD
আহমদের পিতা ছিলেন অধ্যাপক কামালউদ্দীন আহমদ, একজন বিখ্যাত বায়োকেমিস্ট যিনি ভারতীয় উপমহাদেশে বায়োকেমিস্ট্রি এবং পুষ্টিবিজ্ঞানের অধ্যয়নের পথিকৃত ছিলেন। অধ্যাপক আহমেদ ১৯৯৫ সালে ঢাকা বিশ্ববিদ্যালয়ে প্রথম বায়োকেমিস্ট্রি বিভাগ প্রতিষ্ঠা করেছিলেন।

আহমদের দাদা এম.ও. গণি প্রথম পিএইচডি ডিগ্রি অর্জনকারী বাঙালি-ভারতীয় মুসলমানদের একজন। যুক্তরাজ্য থেকে রসায়নে। তিনি ময়মনসিংহে বাংলাদেশ কৃষি বিশ্ববিদ্যালয়ের প্রতিষ্ঠাতা-উপাচার্য, ঢাকা বিশ্ববিদ্যালয়ের উপাচার্য, তানজানিয়া এবং অন্যান্য পূর্ব আফ্রিকার দেশগুলিতে পাকিস্তানের রাষ্ট্রদূত এবং বাংলাদেশে স্বতন্ত্র সংসদ সদস্য হয়েছিলেন। 

সঠিক অনুচ্ছেদ শিরোনাম কোনটি?
titleA. শৈশবকাল
titleB. কর্মজীবন
titleC. পুরস্কার
titleD. পরিবার
উত্তর: titleD
সামরিক অভিযান পরিচালনাকালীন সময়ে যুদ্ধস্থলের কাছাকাছ অস্থায়ী সেনানিবাস বা শিবির প্রতিষ্ঠা করা হয়ে থাকে অথবা শীতকালীন আবাস গড়ে তোলা হয়। ১৮১৫ সালে সংঘটিত ওয়াটারলু যুদ্ধে ডিউক অব ওয়েলিংটন আর্থার ওয়েলেসলি তার সেনানিবাস ছিল ব্রাসেলসে। ৯৩,০০০ সৈন্যের মধ্যে তার মিত্রপক্ষীয় অধিকাংশ এ্যাংলো সৈন্যের অস্থায়ী শিবির গঠন করা হয় ব্রাসেলসের দক্ষিণে।

সঠিক অনুচ্ছেদ শিরোনাম কোনটি?
titleA. সামরিক অভিযান
titleB. পাকিস্তান
titleC. সিঙ্গাপুর
titleD. ব্রিটিশ ভারত
উত্তর: titleA
সুন্দরবনের কোলঘেঁষা কালীগঙ্গা, বলেশ্বর, দামোদর, সন্ধ্যা বিধৌত প্রাকৃতিক সবুজের লীলাভূমি পিরোজপুর। ঊনবিংশ শতাব্দীর প্রথম দিক থেকে বাকেরগঞ্জ জেলার বিভিন্ন নদী গর্ভে, মোহনায় ছোট ছোট দ্বীপাঞ্চল সৃষ্টি এবং এর দ্রুত বৃদ্ধি হতে থাকে। দক্ষিণাঞ্চলের সুন্দরবনের জঙ্গল কাটা হলে আবাদযোগ্য ভূমির আয়তনও ক্রমশ বৃদ্ধি পেতে থাকে। এ সময় ভূমি সংক্রান্ত বিরোধ, দক্ষিণাঞ্চলের কৃষক বিদ্রোহ, পিরোজপুরের কালীগঙ্গা, কচাঁ, বলেশ্বর প্রভৃতি নদীতে মগ জলদস্যুদের উপদ্রব, বিশেষত: ঐ সকল নদীতে চুরি, ডাকাতি, লুন্ঠনসহ বিভিন্ন ফৌজদারি অপরাধ বৃদ্ধি পেতে থাকে। ফলে সাধারণ প্রশাসন এবং ভূমি প্রশাসনের সুবিধাজনক অধ্যায় সৃষ্টির উদ্দেশ্যে এবং ফৌজদারি ও দেওয়ানি বিরোধের বিচারকার্য তড়িৎ সম্পাদনের লক্ষ্যে পিরোজপুর মহকুমা স্থাপনের প্রয়োজনীয়তা অনুভূত হয়। বাকেরগঞ্জ তদানীন্তন জেলা ম্যাজিস্ট্রেট এইচ.এ.আর. আলেকজান্ডার ১৮৫৬ সালের ২৪ এপ্রিল পিরোজপুরে মহকুমা স্থাপনের প্রস্তাব দেন।
১৮৫৯ সালের ২৮ অক্টোবর পিরোজপুর মহকুমা স্থাপিত হয়। দামোদর নদের দক্ষিণ পাড় চরভুমি, আবাদি জমি ও বিক্ষিপ্ত জনবসতির মধ্যেই ১৮৬৫ সাল থেকে শহর নির্মানের পরিকল্পনা গ্রহণ করা হয় এবং সরকারী ভবন, রাস্তাঘাট, হাসপাতাল, থানা প্রভৃতি নির্মিত হতে থাকে। গড়ে উঠতে থাকে ব্যবসা প্রতিষ্ঠান দোকানপাঠ। ১৭৯০ সনে তৎকালীন বাখরগঞ্জ জেলায় ১০টি থানা স্থাপিত হয়। যার একটি পিরোজপুর সদরের পাড়েরহাট নিকটবর্তী টগরা গ্রামে টগরা থানা। ১৮৫৯ সালে পিরোজপুর মহকুমা ঘোষিত হলে পিরোজপুর শহরকে "মহকুমা শহর" করা হয় এবং টগরা থেকে থানা স্থানান্তর করে পিরোজপুর থানা হিসেবে নামকরণ করা হয়। পিরোজপুর মহকুমা স্থাপনের সংগে সংগে প্রশাসনিক সুবিধার জন্য পাড়েরহাট বন্দর সংশ্লিষ্ট টগড়া হতে থানা এবং কাউখালী হতে মুন্সেফি আদালত পিরোজপুর সদরে স্থানান্তর করা হয়। ১৮৬৫ সালে পিরোজপুর মিনিসিপ্যালিটি স্থাপিত হয়। ১৮৮৫ সালে পিরোজপুর পৌরসভা প্রতিষ্ঠিত হয় ফলে এটি পৌরশহর হিসেবেও প্রতিষ্ঠিত হয়। পিরোজপুর মহকুমা ১৯৮৪ সালে জেলায় রূপান্তরিত হলে পিরোজপুর শহর "জেলা শহরের" মর্যাদা লাভ করে। 

সঠিক অনুচ্ছেদ শিরোনাম কোনটি?
titleA. জনসংখ্যা
titleB. প্রশাসন
titleC. নামকরণ
titleD. ইতিহাস
উত্তর: titleD
১৯৩৯ খ্রিষ্টাব্দে রংপুর অঞ্চলে জমিদারেরা বিভিন্ন হাট থেকে অতিরিক্ত হারে তোলা আদায় করত। জমিদারদের অতিরিক্ত দোলা আদায়ের প্রতিবাদে গড়া ‘হাট তোলা বন্ধ আন্দোলন’-এ যোগ দেন কমরেড ছয়ের উদ্দিন আহমেদ। এ আন্দোলনের ফলে জমিদারেরা এ অঞ্চলে অতিরিক্ত হারে হাট তোলা বন্ধ করতে বাধ্য হয়। এরপর আসে ১৩৪৩ সালের কৃষকদের অধিকার আদায়ের ঐতিহাসিক আন্দোলন। এ আন্দোলন পরবর্তীকালে রূপ নেয় ঐতিহাসিক তেভাগা আন্দোলনে। ১৯৪৬ খ্রিষ্টাব্দের অক্টোবর মাসে রংপুরে উত্তরবঙ্গের কৃষক নেতাদের বৈঠক হয়। এরপর তৎকালীন দিনাজপুর জেলার আটোয়ারী থানার রামপুর গ্রাম থেকে শুরু হওয়া তেভাগা আন্দোলনের ছোঁয়া লাগে রংপুরের নীলফামারী মহকুমার ডোমার থানায়। প্রভাবশালী জোতদারদের জুলুমের বিরুদ্ধে কৃষকের অধিকার আদায়ের এ সংগ্রামে ভূমিকা রেখেছিলেন কমরেড ছয়ের উদ্দিন আহমেদ। তেভাগা আন্দোলন ১৯৪৭ সালে স্তিমিত হওয়ার পর মহান এ নেতা রংপুর অঞ্চলে ১৯৫২ সালের ভাষা আন্দোলন, ১৯৫৪ সালের যুক্তফ্রন্ট নির্বাচন, ১৯৫৮ সালে আইয়ুববিরোধী আন্দোলনে গুরুত্বপূর্ণ ভূমিকা পালন করেছেন। আজীবন কৃষি ও কৃষকের অর্থনৈতিক মুক্তি ও রাজনৈতিক বিকাশের স্বপ্নস্রষ্টা কমরেড ছয়ের উদ্দিন আহমেদ ১৯৭১ সালের মহান মুক্তিযুদ্ধেও অবিস্মরণীয় ভূমিকা রেখেছেন। গণমানুষের আন্দোলনের কারণে ১৯৫২ থেকে ১৯৬৮ সাল পর্যন্ত ৮ দফায় ১৪ বছর বিনা কারণে রাজবন্দী হিসেবে কারাগারে আটক ছিলেন।

সঠিক অনুচ্ছেদ শিরোনাম কোনটি?
titleA. জন্ম ও শৈশব
titleB. চেয়ারম্যান নির্বাচিত
titleC. মূল্যায়নে অবহেলা
titleD. তেভাগা আন্দোলন ও অন্যান্য কৃষক সংগ্রামে যোগদান
উত্তর: titleD
ডাঃ সৈয়দ আবদুল্লাহ মোহাম্মদ তাহের কুমিল্লার চৌদ্দগ্রাম উপজেলার সৈয়দ পরিবারে জন্মগ্রহণ করেন। তার পিতা মাওলানা সৈয়দ মাজহারুল হক হায়দারি ছিলেন একজন ইসলামী ধর্মীয় প্রচারক, বক্তা ও পণ্ডিত। তার বক্তৃতাগত দক্ষতার জন্য তিনি বাংলার সরকার কর্তৃক 'হায়দারি'  উপাধিতে ভূষিত হন। তার মা, আকসির-ই-জাহান চৌধুরানী, চট্টগ্রামের 'কাশগর' মুসলিম জমিদার পরিবারের সদস্য। ডাঃ তাহেরের পাঁচ ভাই ও তিন বোন। তিনি পঞ্চম শ্রেণী ও অষ্টম শ্রেণীতে ট্যালেন্টপুলে সরকারী বৃত্তি লাভ করেন। বৃহত্তর কুমিল্লা বোর্ডের এসএসসি পরীক্ষায় তৃতীয় স্থান অর্জন করেন এবং চট্টগ্রাম কলেজ থেকে ১৯৭৫ সালে এইচএসসি পরীক্ষায় উত্তীর্ণ হন। এরপর তিনি ঢাকা মেডিকেল কলেজ থেকে ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. জন্ম ও শিক্ষা
titleB. পারিবারিক জীবন
titleC. আন্তর্জাতিক সংগঠনে সম্পৃক্ততা
titleD. ছাত্র রাজনীতিতে সম্পৃক্ততা
উত্তর: titleA
১৯৯২-৯৩ মৌসুমে ভারত ক্রিকেট দল মোহাম্মদ আজহারউদ্দীনের নেতৃত্বে জিম্বাবুয়ে সফর করে। এ সফরে স্বাগতিক জিম্বাবুয়ে দল তার অধিনায়কত্বে তাদের ইতিহাসের প্রথম টেস্টে ভারতের মোকাবেলা করে। ১৮ অক্টোবর, ১৯৯২ তারিখে হারারে স্পোর্টস ক্লাবে অনুষ্ঠিত একমাত্র টেস্টটিতে জিম্বাবুয়ে টসে জয়লাভ করে ব্যাটিংয়ের সিদ্ধান্ত নেয়। প্রথম ইনিংসে ৪৫৬ রান তুলে তার দল। অভিষেক টেস্টেই সেঞ্চুরি করার কৃতিত্ব প্রদর্শন করেন তিনি। প্রথম ইনিংসে ডেভিড হটন ৩২২ বল মোকাবেলান্তে ১২১ রান তুলেন। ঐ খেলাটি ড্রয়ে পরিণত হয়েছিল।

সঠিক অনুচ্ছেদ শিরোনাম কোনটি?
titleA. অবসর
titleB. টেস্ট ক্রিকেট
titleC. খেলোয়াড়ী জীবন
titleD. ক্রিকেট বিশ্বকাপ
উত্তর: titleB
অ্যানানকি একটি উচ্চ-উৎকেন্দ্রিকতাযুক্ত ও উচ্চ-নতিযুক্ত বিপরীতগামী কক্ষপথে বৃহস্পতিকে প্রদক্ষিণ করে চলেছে। ২০০০ সালের পর অনুরূপ কক্ষপথে বৃহস্পতিকে প্রদক্ষিণকারী আরও আটটি অনিয়মিত উপগ্রহ আবিষ্কৃত হয়েছে। ২০০০ সালের জানুয়ারি মাসের হিসাব অনুযায়ী, এই উপগ্রহের কক্ষীয় উপাদানগুলি সৌর ও গ্রহীয় বাধার কারণে ক্রমাগত পরিবর্তিত হয়ে চলেছে। এই ধরনের কক্ষীয় উপাদান ও অদ্যাবধি অবগত ভৌত বৈশিষ্ট্যগুলির পরিপ্রেক্ষিতে অনুমান করা হয়, যে মূল সংঘর্ষের ফলে অ্যানানকি গোষ্ঠীর উপগ্রহগুলির উদ্ভব ঘটেছিল, সেটির বৃহত্তম অবশিষ্টাংশ হল এই অ্যানানকি উপগ্রহটি।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. কক্ষপথ
titleC. ভৌত বৈশিষ্ট্য
titleD. নামকরণ
উত্তর: titleB
বিমান ধ্বংস নিরীক্ষণ পদ্ধতি যা রাডার ইমেজকে শত্রু বিমান চিহ্নিত করতে উপযোগী করে, নরবার্ট উইনার়় এটাকে সাইবারনেটিক্স বলে অভিহিত করেছেন। সাইবারনেটিক্স শব্দটির উদ্ভব গ্রীক স্টিরস্ম্যন থেকে। তিনি ১৯৪৮ সালে সাইবারনেটিক্স তত্ত্বটি প্রকাশ করেন, যা কৃত্রিম বুদ্ধিমত্তাকে প্রভাবিত করেছিলো। উইনার তার মস্তিস্কের তরঙ্গ বিশ্লেষনের সাথে গণনা , গণনাকারী যন্ত্র,মেমোরি ডিভাইস এবং বিভিন্ন ইন্দ্রীয় সাদৃশ্যতাকে তুলনা করেছেন। 

কম্পিউটারের প্রথম প্রকৃত ত্রুটি একটি মথ বা পোকার কারণে হয়েছিলো। পোকাটি হার্ভার্ড মার্ক ২ নামক কম্পিটারের ম্যগনেটিক তরঙ্গের মধ্যে আটকে ছিল।ছিল। গ্রেস হোপার ঐ সময়ের আমেরিকান নৌবাহিনীর সম্ভাব্য একজন রেয়ার এডমিরালকে ঐ বাগের জন্য ভুলভাবে দায়ী করা হয়। ধারণা করা হয় ১৯৪৫ সালের ৯ সেপ্টেম্বর তিনি এই বাগটি করেন। যদিও এই তারিখটি নিয়ে অনেকেই দ্বিমত করেন এবং তাদের হিসাব মতে ১৯৪৭ সালের ৯ সেপ্টেম্বর সর্বপ্রথম এই ত্রুটির ঘটনা সংঘটিত হয়েছিলো।(বিস্তারিত জানতে সফটওয়্যার বাগ দেখুন).

সঠিক অনুচ্ছেদ শিরোনাম কোনটি?
titleA. জন ভন নিউমেন এবং দি ভন নিউমেন তত্ত্ব
titleB. কম্পিউটারের উদ্ভাবন
titleC. দ্বিমূল তত্ত্ব বা বাইনারী লজিক
titleD. ওয়াইনার ও সাইবারনেটিক্স
উত্তর: titleD
শ্রীলঙ্কান এয়ারলাইন্স হল জাতীয় বিমান সংস্থা। এয়ার লঙ্কা হিসাবে ১৯৯ সালে প্রতিষ্ঠিত হয়েছিল, ১৯৯৮ সালে আংশিক বিদেশী মালিকানা পেলে বিমান সংস্থাটি নাম পরিবর্তন করে। এটি কলম্বোর বান্দরানাইকে আন্তর্জাতিক বিমানবন্দরের ঘাঁটি থেকে এশিয়া ও ইউরোপে পরিচালিত হয়; এয়ারলাইন্সের মূল অফিসটি বিমানবন্দরের এয়ারলাইন সেন্টারে অবস্থিত। ২০১৩ সালে এয়ারলাইনটির ওয়ানওয়ার্ড জোটের সাথে যোগ দেওয়ার কথা ছিল।
শ্রীলঙ্কান বিমানগুলি ৩৪ টি দেশের ৬২ টি গন্তব্যে পরিচালিত হয়।

সঠিক অনুচ্ছেদ শিরোনাম কোনটি?
titleA. বিমানবন্দর
titleB. রেল
titleC. ডিককোইটা মৎস্য পোতাশ্রয়
titleD. শ্রীলঙ্কা এয়ারলাইন্স
উত্তর: titleD
এই ছবির শুটিং ২৮ মে ২০১৭ সালে মুম্বইয়ে শুরু হয়েছিল এবং ছবির প্রধান অভিনেতা রজনীকান্ত প্রথম দফার দৃশ্য ধারণে অংশ নিয়েছিলেন। মুম্বইয়ে ভারী বৃষ্টির কারণে দলটি দৃশ্য ধারণে বিরতি নিয়েছিল এবং এর পটভূমি হিসাবে মুম্বাইয়ের সাথে চেন্নাইতে একটি দৃশ্য ধারণের জন্য একটি সেট তৈরি করা হয়।

মাহিন্দ্রা গ্রুপের চেয়ারম্যান ও ব্যবস্থাপনা পরিচালক আনন্দ মাহিন্দ্রা এই সিনেমার প্রথম লুক পোস্টারে ব্যবহৃত জিপটি নিয়ে আগ্রহী ছিলেন। তিনি টুইট করেছেন যে তিনি তার সংস্থার অটো যাদুঘরের জন্য সেই জিপটি অধিগ্রহণ করতে চান।

সঠিক অনুচ্ছেদ শিরোনাম কোনটি?
titleA. চলচ্চিত্রায়ন
titleB. অভিনেতা-অভিনেত্রী এবং কর্মী
titleC. আইনি সমস্যা
titleD. চিত্রনাট্য
উত্তর: titleA
প্রাচীন মানুষের বৈচিত্র্যপূর্ণ প্রকারভেদ (যাদের সকলেই "হোমো ইরেকটাস" থেকে প্রায় ১৮ লক্ষ বছর আগে আবির্ভুত হয়) থেকে "হোমো সেপিয়েন্সের" তুলনামূলক সমরূপ একক প্রজাতিতে উদ্বর্তন বিষয়ে ১৯৮০র দশকে উত্থাপিত দুটি ভিন্ন মডেল নিয়ে বিতর্ক সৃষ্টি হয় : “আধুনিক আফ্রিকান উৎস” নামক মডেলে দাবি করা হয়, আফ্রিকায় হোমো সেপিয়েন্সের আবির্ভাব হয় একটি নির্দিষ্ট উৎস থেকে যা বিস্তৃত হয় এবং অন্যান্য সকল মনুষ্য প্রজাতিকে অবলুপ্ত করে দেয়; অন্যদিকে, “বহুস্থানিক বিবর্তন” মডেলে দাবি করা হয়, প্রাচীন মানুষের মধ্যে স্থানিক বৈশিষ্ট্যগুলির অস্তিত্ব বজায় ছিল যা ধীরে ধীরে ক্লাইনাল পরিবর্তন পদ্ধতির মধ্যে দিয়ে জিন সঞ্চরণ, জিন প্রবাহ এবং প্লিস্টোসিন পর্বে নির্বাচনের মাধ্যমে আধুনিক মানব বৈচিত্র্যের দিকে উপনীত হয়।

২০০০-এর শূন্য দশকে প্রত্ন-জিনবিদ্যা ও জন-জিনবিদ্যার মাধ্যমে সন-তারিখ প্রাপ্ত হওয়ায় আরো বিশদ ও পরিষ্কার ছবি পাওয়া গেছে যার ফলে উপরোল্লিখিত দুটি প্রতিযোগী তত্ত্বের একটি মধ্যবর্তী অবস্থানে আসা গেছে : সাম্প্রত আফ্রিকা-বহির্মুখী প্রসারই আধুনিক মানব উৎপত্তির মূলাংশ গঠন করেছে, তবে স্থানীয় প্রাচীন মানবের সাথে মিশ্রণের ঘটনাও এই মানবের উৎপত্তিতে গুরুত্বপূর্ণ ভূমিকা নিয়েছে।

এখনও পর্যন্ত (২০১৭ সালের হিসেব অনুযায়ী) হোমো সেপিয়েন্সের অন্তত দুটি আফ্রিকা-বহির্মুখী পরিযাণ ঘটেছিল। এর প্রথমটি ঘটেছিল ১,৩০,০০০ এবং ১,১৫,০০০ বছর আগে কোন এক সময়ে এবং দ্বিতীয়টি ঘটেছিল ৭৭,০০০ বছর আগে যা তোবা মহা-অগ্ন্যুৎপাতের কারণে ঘটেছিল বলে মনে করা হয়; এই দলটি তথাকথিত দক্ষিণ পথ ধরে এশিয়ার দক্ষিণ সমুদ্রোপকূল বরাবর এগিয়ে চলে এবং ৬৫,০০০ বছর আগে অস্ট্রেলিয়া অধিকার করে; এর একটি পূর্বতন শাখা প্রায়-প্রাচ্য এবং ইউরোপে প্রায় ৫০,০০০ বছর আগে বসতিস্থাপন করে।

আফ্রিকার মধ্যে, এরও আগে একটি বহির্মুখী অভিগমন দেখা গিয়েছিল এবং তা ছিল ১,৫০,০০০ বছরেরও আগে দক্ষিণ আফ্রিকার শিকারী-সংগ্রাহক, মধ্য আফ্রিকার লতাগুল্ম-সংগ্রাহক, পশ্চিম এবং পূর্ব আফ্রিকার অধিবাসীদের মধ্যে; সম্ভবত এটি ৩,০০,০০০ আগে শুরু হয়ে থাকতে পারে। অতএব সবথেকে স্বতন্ত্র জিনগত বৈশিষ্ট্যের অধিকারী সমসাময়িক মানব জনগোষ্ঠী হল দক্ষিণ আফ্রিকার শিকারী-সংগ্রাহক।

শারীরগত আধুনিক মানুষের মধ্যে নিরন্তর মিশ্রণ প্রক্রিয়া চলবার কারণে আধুনিক জনগোষ্ঠীর মাতৃগত ও পিতৃগত দিক থেকে সবথেকে ঘনিষ্ঠ পূর্বসুরীর কাল আন্দাজ করা অত্যন্ত দুষ্কর হয়ে উঠেছে (মাইটোকণ্ড্রিয়াল ইভ এবং ওয়াই-ক্রোমোজোমাল আদম)। ২০১৩ সালে একটি প্রাচীন ওয়াই-ক্রোমোজোমাল বংশ আবিষ্কৃত হওয়ার সাথে সাথে ওয়াই ক্রোমোজোমাল আদমের বয়সকে ৩,০০,০০০ বছর আগে বলে হিসাব করা হয়। প্রাচীন মানুষ থেকে কোন ওয়াই-ক্রোমোজোমাল অথবা মাইটোকণ্ড্রিয়াল ডিএনএর অস্তিত্ব পাওয়া যায়নি (যার ফলে সর্বাধুনিক পিতৃগত ও মাতৃগত বংশের কালসীমা ৫,০০,০০০ বছর আগে পিছিয়ে দেওয়া হয়েছে)।

সঠিক অনুচ্ছেদ শিরোনাম কোনটি?
titleA. শারীরগত দিক
titleB. ছড়িয়ে পড়বার আনুমানিক সময়
titleC. পরবর্তী প্যালিওলিথিক
titleD. হোমো ইরেকটাস থেকে উদ্বর্তন
উত্তর: titleD
সুমেরীয় কৃষকেরা খ্রিস্টপূর্ব ৮,০০০ অব্দ সময়কালে যব ও গম জাতীয় খাদ্যশস্য উৎপাদন করে গ্রামে সমাজ গঠন করে বাস করতে শুরু করে। এই অঞ্চলে নিম্ন বৃষ্টিপাতের কারণে, কৃষি তাইগ্রিস ও ইউফ্রেটিস নদীর উপর নির্ভরশীল ছিল। নদী থেকে খালের মাধ্যমে সেচের ফলে খাদ্যশস্য উৎপাদন বৃদ্ধি পায় যা দিয়ে শহরের খাদ্যের চাহিদা দূর করা সম্ভব হয়। প্রথম লাঙ্গল এর ব্যবহার শুরু হয় খ্রিস্টপূর্ব ৩,০০০ অব্দে উরুকে এবং বীজ বপন করার লাঙ্গল যা দিয়ে রেখা টেনে বীজ বপন করা হয় তার ব্যবহার শুরু হয় খ্রিস্টপূর্ব ২,৩০০ অব্দ সময়কালে। সবজির মধ্যে ছোলা, ডাল, মটরশুঁটি, শিম, পেঁয়াজ, রসুন, লেটুস, ও সরিষা উৎপাদন হত। ফলের মধ্যে খেজুর, আপেল, তরমুজ, ডুমুর উৎপাদন হত। কৃষিকাজের পাশাপাশি সুমেরীয়রা মাছ ধরত এবং মোরগ ও মৃগ শিকার করত। ভেড়া, ছাগল, গরু ও মুরগীর মাংস খেত, মূলত অভিজাতরা। মাছ শুকিয়ে, লবণ দিয়ে ও ধোঁয়া দিয়ে সংরক্ষণ করা হত।

সঠিক অনুচ্ছেদ শিরোনাম কোনটি?
titleA. সুমের
titleB. উৎপত্তি
titleC. প্রাথমিক উন্নয়ন
titleD. প্রাচীন মিশর
উত্তর: titleA
দৌড়বাজীর বিভিন্ন বিভাগে অস্ট্রেলিয়া মোট ৪০ জন প্রতিনিধি পাঠিয়েছিল। মহিলাদের ৪০০ মিটার বাধাদৌড়ে য়ানা রাউলিনসনের অংশগ্রহণের কথা থাকলেও, জুলাই মাস নাগাদ পায়ের পাতায় চোটের জন্য নাম তুলে নিতে বাধ্য হন। এর কিছুদিন পর নাথান ডিক্স, যিনি হাঁটার প্রতিযোগিতায় স্বর্ণপদকের দাবীদার ছিলেন, পুরানো হ্যামস্ট্রিং চোটের জন্য নাম তুলে নেন।


সঠিক অনুচ্ছেদ শিরোনাম কোনটি?
titleA. ফুটবল (সকার)
titleB. টেনিস
titleC. সফ্টবল
titleD. দৌড়বাজী
উত্তর: titleD
প্রাসাদটি বালিস্তান এবং কাশ্মীরের কর্মীদের সাহায্যে তৈরী হয়েছিল। একাধিক অঞ্চলের সীমান্তে অবস্থানের কারণে প্রাসাদটি তিব্বত, কাশ্মীর, লাদাখ, বালিস্তান, মধ্য এশিয়াকে প্রভাবিত করছে।  

প্রাসাদ ভবনটি চার তলা বিশিষ্ট এবং এটি কাঠ, কাদার ইট, কাদামাটি এবং হামানদিস্তা দিয়ে গঠিত। যাবগো বংশের রাজা হাতিম খান বালিস্তানের অধিকাংশ অঞ্চল জয়ের পর স্কার্দুর প্রাসদ প্রবেশের দুর্গে একটি কাঠের গেইট তৈরী করেছিলেন। মুল গেইটের প্যাসেজ যা পূর্বে স্থিতীশীল ছিল, প্রাসাদটির উঠোনে নিয়ে যায়। উঠোনটি যাবগো রাজার সময়ে গানের অনুষ্ঠানের জন্য ব্যবহার করা হতো। রাজবাড়ির কাঠের সিলিং  বাটালি এবং নকশা  ব্যবহার করে তৈরী করা হয়েছল। কোনো খিল ব্যবহার করা হয়নি। সবচেয়ে উপরের তলার একটি হল লেইজার রুম হিসেবে ব্যবহার হতো এবং সেখান থেকে কারোরাম পর্বত অঞ্চল এবং আশেপাশের বন্যভূমি দেখা যেত। এছাড়াও প্রাসাদটিতে রাজকীয় মিটিং রুম (ছোগরাফটাল), রাজকীয় ঝুল-বারান্দা (ছোগজারোখ), রাজকন্যার ড্রেসিং রুম (লাইনাখাং) এবং রাণির রুম সহ অনেক লক্ষ্য করার মতো রুম রয়েছে।       

প্রাসাদের নতুন সংস্কারের পর বাসযোগ্য অঞ্চলের একাংশ সেরেনা হোটেল এবং ৩৫ টি স্থানীয় পরিবারের আওতায় হোটেল হিসেবে ব্যবহার হচ্ছে। হোটেলটির ২১ টি রুম রয়েছে। এর মধ্যে ৬ টি প্রাসাদ ভবনের অভ্যন্তরে অবস্থিত এবং এসব রুমের আয়ের ৭০ শতাংশ ব্যয় করা হয় খাপলু অঞ্চলের উন্নয়নের জন্য। অন্যান্য অঞ্চলগুলো জাদুঘর হিসেবে ব্যবহার হচ্ছে। 

সঠিক অনুচ্ছেদ শিরোনাম কোনটি?
titleA. অবস্থান
titleB. পুনঃসংস্কার
titleC. নির্মাণকৌশল
titleD. পুরস্কার
উত্তর: titleC
২০১৩ সালের প্রথমভাগে নিশ্চল পুনর্গঠন প্রক্রিয়া ও হ্রাস পেতে থাকা বৈদেশিক বিনিয়োগের ফলে টাকার মূল্য ক্রমাগতভাবে কমে আসে এবং প্রতি মার্কিন ডলারের বিপরীতে এটি ৬৮.৮০ টাকা হয়। টাকার মূল্যের এই নিম্নগামী গতি হ্রাস করতে বিভিন্ন পদক্ষেপের কথা ঘোষণা করা হয়, যদিও এত সবকিছু বিফল হয়। ক্রমাগত মূল্যহ্রাস এবং মুদ্রাস্ফিতির পরে সেই সময়ের প্রধানমন্ত্রী ড° মনমোহন সিং সংসদে এই বিষয়ে এক বক্তব্য রাখেন। তিনি বলেন যে, টাকার মূল্য হ্রাস হওয়ায় বৈশ্বিক কারকের সঙ্গে দেশের আভ্যন্তরীণ কারকসমূহেরও প্রভাব আছে। তাঁর সঙ্গে এই সমস্যার সাথে মোকাবিলা করতে বিরোধী দলসমূহকে তিনি সহযোগিতারও আহ্বান জানান।
সঠিক অনুচ্ছেদ শিরোনাম কোনটি?
titleA. ১৯৬৬ সালের অর্থনৈতিক বিপর্যয়
titleB. ২০১৩ সালের মূল্য হ্রাস
titleC. ব্যাঙ্কনোট
titleD. ভারত সরকার প্রচলন করা টাকা
উত্তর: titleB
স্থুল দৃশ্যমান, স্পর্শনযোগ্য বা ইন্দ্রিয়গ্রাহ্য পদার্থ ভিন্ন ভিন্ন সমগ্রীভূত অবস্থায় থাকতে পারে যাদেরকে পদার্থের দশা বলা হয়, যা পদার্থের পারিপার্শ্বিক চাপ, তাপমাত্রা ও আয়তনের উপর নির্ভরশীল। পদার্থের দশা হল এর এমন একটি সমগ্রীভূত রূপ যাতে এর রাসায়নিক গঠন ও ভৌত ধর্মাবলি (ঘনত্ব, আপেক্ষিক তাপ, প্রতিসরাঙ্ক, ইত্যাদি) মোটামুটি একই রকম হয়। সবচেয়ে পরিচিত তিনটি দশা হল কঠিন, তরল ও বায়বীয় দশা। এগুলিকে চিরায়তভাবে পদার্থের অবস্থাও বলা হয়। যেমন হাইড্রোজেন অক্সাইড নামক যৌগিক পদার্থটি শূন্যের নিচের তাপমাত্রায় কঠিন অবস্থায় (বরফ), সাধারণ তাপমাত্রায় তরল অবস্থায় (পানি) এবং ১০০ ডিগ্রী সেলসিয়াসের উঁচু তাপমাত্রায় বায়বীয় অবস্থায় (জলীয় বাষ্প) বিরাজ করে। এই অবস্থাগুলি মূলত কয়েকটি ধর্ম দ্বারা সংজ্ঞায়িত করা হয়। কঠিন পদার্থের নির্দিষ্ট আয়তন ও আকৃতি থাকে। তরল পদার্থের নির্দিষ্ট আয়তন থাকলেও এটির নির্দিষ্ট আকৃতি নেই; যে পাত্রে রাখা হয়, এটি সেই পাত্রের আকৃতি ধারণ করে। আর বায়বীয় পদার্থের কোন নির্দিষ্ট আয়তন বা আকৃতি কোনটিই নেই; এটি বদ্ধ পাত্রের সমস্ত আয়তন দখল করতে চেষ্টা করে। পদার্থের এই অবস্থাগুলিকে আরও কিছু উপ-অবস্থায় শ্রেণীকরণ করা যায়। যেমন কঠিন পদার্থকে স্ফটিকনির্মিত বা স্ফটিকহীন এই দুই শ্রেণীতে ভাগ করা যায়। অথবা এগুলিকে পরমাণুগুলির মধ্যকার বন্ধনের উপর ভিত্তি করে ধাতব, আধানযুক্ত, সমযোজী বা আণবিক ইত্যাদি কঠিন পদার্থে ভাগ করা যায়।

পদার্থের কিছু দশা পরিষ্কার করে সংজ্ঞায়িত করা সম্ভব নয়, যেমন প্লাজমা দশা। বায়বীয় পদার্থ খুবই উচ্চ তাপমাত্রায় আয়নিত হলে এই দশায় বিরাজ করে। ফেনা দশায় পদার্থ একই সাথে তরল ও কঠিন পদার্থের কিছু ধর্ম প্রদর্শন করে। গুচ্ছ দশায় স্বল্পসংখ্যক পরমাণু বা অণু একত্রিত হয়ে একই সাথে পারমাণবিক-পর্যায়ের ও স্থুল পদার্থের ধর্ম প্রদর্শন করে। এছাড়া তরল স্ফটিক, অতিপ্রবাহী, অতিকঠিন, বসু-আইনস্টাইন ঘনীভবন উৎপাদ, পরাচুম্বক, অয়শ্চুম্বক, ইত্যাদি আরও অনেক ব্যতিক্রমী বা "উদ্ভট" দশা আছে।

পারিপার্শ্বিক অবস্থার পরিবর্তন ঘটলে পদার্থ এক দশা থেকে আরেক দশায় রূপান্তরিত হয়, যাকে দশান্তর বলে। দশান্তরগুলি তাপগতিবিজ্ঞান নামক উপক্ষেত্রে আলোচনা করা হয়। এছাড়া ন্যানোবস্তুসমূহে আয়তনের তুলনায় পৃষ্ঠতলের ক্ষেত্রফল অত্যন্ত বেশি হয় বলে পদার্থের এমন সব ধর্ম পরিলক্ষিত হয়, যেগুলি স্থুল পদার্থের কোনও দশা দিয়েই সন্তোষজনকভাবে বর্ণনা করা সম্ভব নয়।

সঠিক অনুচ্ছেদ শিরোনাম কোনটি?
titleA. রসায়নবিদ্যায় পদার্থের আলোচনা
titleB. সাধারণ পদার্থের দশা বা অবস্থা
titleC. কোয়ান্টাম ক্ষেত্র তত্ত্ব অনুযায়ী পদার্থের গঠন
titleD. সাধারণ পদার্থ, তমোপদার্থ, তমোশক্তি ও প্রতি-পদার্থ
উত্তর: titleB
পদ্মিনীর সাথে একটি চলচ্চিত্রের সেট পরিদর্শন করার সময় সুকুমারীকে একজন পরিচালক লক্ষ্য করেন এবং তামিল ছবি "অর ইরাভু"তে মুখ্য ভূমিকায় অভিনয়ের মাধ্যমে সুকুমারীর চলচ্চিত্রে হাতেখড়ি হয়। তিনি সাদা-কালো যুগের বিভিন্ন মালায়ালাম ও তামিল ছায়াছবিতে অভিনয় করেছিলেন, যেমন: "উদ্যোগস্থ", "চেট্টাথী", "কুশ্রুথিকুট্টান", "কুঞ্জলি মারাক্কার", "থাচোলি ওথেনান", "যক্ষী ও করিনিঝাল"। পরে প্রিয়দর্শন পরিচালিত বিভিন্ন ছায়াছবি যেমন "পুচাক্কোরু মুককুঠি", "ওওদারথুয়াম্বা আলারিয়াম", "বোয়িং বোয়িং" এবং "বন্দনাম" ইত্যাদিতে অভিনয়ের মাধ্যমে জনপ্রিয় হয়ে ওঠেন। তিনি বালচন্দ্র মেনন পরিচালিত বিভিন্ন ছায়াছবি যেমন "মনিচেপ্পু থুরান্নাপোল" এবং "কারিয়াম নিসরাম" ইত্যাদি ছবিতেও অভিনয় করেছিলেন। পরবর্তীকালে, তিনি আদুর গোপালকৃষ্ণন পরিচালিত "নিঝালকুঠু" (২০০২)-তে মুখ্য ভূমিকা পালন করেছিলেন। তিনি অনেক উল্লেখযোগ্য ছবিতে মায়ের ভূমিকা পালন করেছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. পুরস্কার ও সম্মাননা
titleD. প্রাথমিক জীবন
উত্তর: titleA
ক্যাথলিক ধর্মযাজকদের দ্বারা পরিচালিত হওয়ায় কলেজের খ্রিষ্টান ছাত্রদেরকে প্রতি রবিবার বিশেষ প্রার্থনায় অংশগ্রহণ করতে হয়। তবে সকল ধর্মাবলম্বী ছাত্রদেরই নিজ নিজ ধর্ম পালনের পূর্ণ স্বাধীনতা কলেজে রয়েছে। কলেজ প্রাঙ্গণে বাস্কেটবল মাঠের পাশেই বাগানের মধ্যে একটি একতলা পাঞ্জেগানা মসজিদ এবং ওজুখানা রয়েছে। এছাড়া, কলেজের "গাঙ্গুলি ভবন"-এর নিচতলায় একটি ধর্মবিষয়ক পাঠাগার রয়েছে। সেখানে সকল ধর্মের পুস্তকাদি সংরক্ষিত রয়েছে।
সঠিক অনুচ্ছেদ শিরোনাম কোনটি?
titleA. নটর ডেম আবৃত্তি দল (প্রতিষ্ঠা: ১৮ আগস্ট, ১৯৯২)
titleB. নটর ডেম বিজ্ঞান ক্লাব (প্রতিষ্ঠা: ১৮ সেপ্টেম্বর, ১৯৫৫; প্রতিষ্ঠাতা: আর ডব্লিউ টিম সিএসসি)
titleC. ধর্মচর্চা
titleD. নটর ডেম নাট্য দল (প্রতিষ্ঠা: ১৯৯১)
উত্তর: titleC
মক্কার বাহিনীর মূল ভাগের নেতৃত্বে ছিলেন আবু সুফিয়ান। তিনি বাহিনীর মধ্যস্থলে নিজ কেন্দ্র তৈরী করেন। বাম ও ডান পার্শ্বের নেতৃত্বে ছিলেন যথাক্রমে ইকরিমা ইবনে আবি জাহল এবং খালিদ বিন ওয়ালিদ। পদাতিক ও তীরন্দাজদের নেতৃত্বে ছিলেন যথাক্রমে সাফওয়ান ইবনে উমাইয়া ও আবদুল্লাহ ইবনে রাবিয়াহ। রীতি অনুযায়ী বনু আবদ আদ-দার গোত্রের একটি দল মক্কার বাহিনীর পতাকা বহন করছিল।

সঠিক অনুচ্ছেদ শিরোনাম কোনটি?
titleA. যুদ্ধবিদ্যায় উহুদের যুদ্ধ
titleB. পটভূমি
titleC. ফলাফল
titleD. মক্কাবাহিনীর সেনাবিন্যাস
উত্তর: titleD
চালতা গাছ মাঝির আকারের চিরহরিৎ বৃক্ষ জাতীয় উদ্ভিদ। এ গাছ উচ্চতায় ১৫ মিটার পর্যন্ত হতে পারে। গাছের গায়ে লালচে রঙের চকচকে বাকল থাকে। পাতার কিনারা খাঁজ কাটা, শিরা উঁচু সমান্তরাল। চালতার সাদা রঙের ফুল দেখতে সুন্দর ; এটি সুগন্ধযুক্ত। ফুলের ব্যাস ১৫-১৮ সেন্টিমিটার। ফুলে পাঁচটি মোটা পাঁপড়ি বেষ্টিত কেন্দ্রে প্রচুর হলুদ পুংকেশর থাকে ; বৃতিগুলো সেসব পাঁপড়িকে আঁকড়ে ঘিরে রাখে। বছরের মে-জুন মাসে ফুল ফোটার মৌসুম।

সঠিক অনুচ্ছেদ শিরোনাম কোনটি?
titleA. শ্রেণীবিন্যাস
titleB. রোপনের সময়
titleC. উৎপত্তি
titleD. আকার
উত্তর: titleD
মির্জাপুর ক্যাডেট কলেজ ৯০৯' পূর্ব দ্রাঘিমারেখা এবং ২৪৫.৩' উত্তর অক্ষরেখা বরাবর অবস্থিত। এর উত্তরে ঢাকা-টাঙ্গাইল মহাসড়ক এবং তিনদিকে রাজাবাড়ি গ্রাম অবস্থিত। এর পূর্ব দিয়ে বংশী নদীর একটি ছোট শাখা চলে গেছে । আর দক্ষিণ ও দক্ষিণ-পশ্চিম দিয়ে চলে গেছে বারিন্দা নদী। পশ্চিম পাশ দিয়ে আবার ফুটজানি নদী এসে বারিন্দা নদীর সাথে মিশেছে। কলেজ হতে মির্জাপুর সদর থানার দূরত্ব প্রায় ৮ কি. মি.।

সঠিক অনুচ্ছেদ শিরোনাম কোনটি?
titleA. অবকাঠামো
titleB. হাসপাতাল
titleC. স্বাধীনতা যুদ্ধকালীন সময়
titleD. অবস্থান ও প্রতিবেশ
উত্তর: titleD
৮ অক্টোবর ২০১৮ সালে বিচারক মায়ান সাকিব নিসার, বিচারক আসিফ সাইদ খোসা এবং বিচারক মাজহার আলমকে নিয়ে গঠিত বেঞ্চ তার আপীলের রায়ের জন্য সময় নেন, যাতে করে পরবর্তীতে লিখিত ভাবে তা প্রকাশ করতে পারে। ৩১ অক্টোবর ২০১৮ খ্রিষ্ঠাব্দে, সর্বোচ্চ আদালত ৫৬ পৃষ্ঠার রায়ে এই আপীলের নিষ্পত্তি করেন। আদালত তার রুলে বলে, "যদি নওরীনের বিরুদ্ধে অন্য কোনো অপরাধের অভিযোগ না থাকে, তবে তিনি মুক্ত এবং যেতে পারেন"। তার রায়ে বিচারক আসিফ সাইদ খান খোসা উল্লেখ করেন: 
রুলে সাক্ষীর অসামঞ্জস্য বিবৃতি এবং আসিয়ার সাথে প্রতিবেশীর পূর্বোক্ত ঝগড়াকে ইঙ্গিত করে বলা হয়, এসবকিছুই তার বিরুদ্ধে তার প্রতিবেশীর অভিযোগের উপর সন্দেহের ছায়া ফেলছে।

আসিয়া নওরীন তার রায়ের খবর বাইবেল পাঠ করার সময়ে শুনেছিলেন। তিনি তাৎক্ষণিক প্রতিক্রিয়াকে ব্যক্ত করেন এভাবে যে, "আমি বিশ্বাসই করতে পারছি না, আমি কী শুনছি? আমি কী এখন এখান থেকে বের হতে পারব? তারা কী সত্যিই আমাকে যেতে দেবে? সত্যি?... আমি জানি না একে কী বলা যায়, আমি খুব খুব খুশি। আমি বিশ্বাস করতে পারছি না। নওরীন কন্যা এহসাম আশিক এরায়ের খবরের প্রতিক্রিয়ায় বলে, “আমার জীবনের সবচেয়ে আনন্দের খবর... আমি শুধু আমার মাকে আলিঙ্গন করতে চাই। আমি ঈশ্বরের কাছে কৃতজ্ঞ কারণ তিনি আমাদের প্রার্থনা শুনেছেন।”

সঠিক অনুচ্ছেদ শিরোনাম কোনটি?
titleA. আপীল (২০১৪-২০১৭)
titleB. সর্বোচ্চ আদালত দ্বারা খালাস (অক্টোবর ২০১৮)
titleC. বর্তমান অবস্থা
titleD. বিচার ও কারাদণ্ড
উত্তর: titleB